Johanneskirken

Johanneskirken er en  nygotisk korskirke fra 1894 i Bergen kommune, Vestland fylke.

Beliggenhet

Kirken ligger på Sydnesplassen 5 på Sydneshaugen som et sluttpunkt på byens øst-vest hovedakse fra Kjøttbasaren i øst via Torget - Torgallmenningen - Torggaten - Vestre Torggaten med det restaurerte avsluttende trappeløpet Johanneskirketrappene opp til kirken. Kirken med dens høytliggende plassering er derfor godt synlig fra store deler av byen.

Bygningen

Kirken er bygget i glasert tegl, korsarmene rommer sideskip og sidegallerier. Kirketårnet er med sine 61 meter over bakken Bergens høyeste tårn. Kirken har det største kirkerommet i byen, med sitteplass til 1.250 personer. 

Freskomaleriene i kirkens menighetshus fra 1924 er utført av Hugo Lous Mohr.

Historie
Planleggingen av kirken startet i 1888, da det ble holdt en arkitektkonkurranse der forslaget til  arkitekt Herman Major Backer ble antatt. Selve byggearbeidet startet i 1891 og ble avsluttet i 1894.

Julesalmen Det lyser i stille grender ble første gang fremført i Johanneskirken på julaften 1944. Det var siste krigsjulen den ble fremført av et jentekor fra bydelen Fridalen, dirigert av komponisten selv, Lars Søraas d.y.

Referanser

Litteratur
 Gillow, Johanne Elizabeth: «… En dag i dine forgårde er bedre end tusinde ellers …» Johanneskirken i Bergen 1888–94. Byggeprosjektet og aktørene. Hovedoppgave i kunsthistorie ved UiB 2000
 Lidén, Hans Emil og Magerøy, Ellen Marie; Norges Kirker, Bergen bind II, s.230–237, Oslo 1983, ISBN 82-05-14299-8

Eksterne lenker
 Kirkens nettside
 Kirker i Bergen
 Johanneskirken Kirkesøk
 Bergen byleksikon på nett, om Johanneskirken
 

Kirker i Bergen
Fredete byggverk i Vestland
Kulturminner i Bergen
Nygotikk
Bergenhus
Religiøse byggverk fra 1894
1894 i Norge
Bygninger tegnet av Herman Backer
Kirker i Bergen domprosti
1800-tallet i Bergen